אלן מנקן

אלן מֶנקֶן (באנגלית: Alan Menken; נולד ב-22 ביולי 1949) הוא מלחין יהודי אמריקאי, שהתפרסם בזכות הלחנת פסקולי סרטי ההנפשה של חברת וולט דיסני. זוכה שמונה פרסי אוסקר, שבעה פרסי גלובוס הזהב, פרס גראמי, פרס טוני ופרס אמי.
מנקן הוא אחד מהאישים הבודדים אשר זכו בפרסי אוסקר, אמי, טוני וגראמי.

 קורות חיים 
מנקן נולד וגדל בניו רושל, ניו יורק. בא ממשפחה של רופאי שיניים, בעלי חיבה למחזות זמר בברודוויי. מנקן גדל על "גברתי הנאווה" ו"צלילי המוסיקה" וגילה התעניינות במוזיקה מגיל צעיר. בבית הספר התיכון למד לנגן בכינור ובפסנתר. לאחר מכן קיבל תואר במוזיקולוגיה מטעם אוניברסיטת ניו יורק ובתום לימודיו החל לעבוד ב-Musical Theater Workshop, שם התמקצע בתחום ההלחנה. מנקן החל להלחין למחזות זמר בברודוויי משנת 1979, אז שיתף פעולה עם הפזמונאי הווארד אשמן במחזמר "יברך אותך אלוהים, אדון רוזווטר" (על פי ספרו של קורט וונגוט). הפריצה שלו הגיעה בשנת 1982, עם כתיבת הלחן למחזמר "חנות קטנה ומטריפה", אשר זכה להצלחה רבה ועובד לסרט קולנוע ארבע שנים אחר כך. אז קיבל מנקן מועמדות ראשונה לפרס האוסקר על שיר הנושא של "חנות קטנה ומטריפה" הנקרא "Mean Green Mother From Outer Space" (אך לא זכה בסופו של דבר).

בשלהי שנות ה-80 החל שיתוף הפעולה המצליח בין מנקן לחברת וולט דיסני, כשהלחין את המוזיקה לסרטים "בת הים הקטנה", "היפה והחיה", "אלאדין" ו"פוקהונטס". על כל אחד מארבעת הסרטים הללו קיבל מנקן שני פרסי אוסקר: פסקול ושיר נושא. כמו כן זכה בשבעה פרסי גלובוס הזהב, שניים על "בת הים הקטנה", "היפה והחיה" ו"אלאדין" ועוד אחד על "פוקהונטס". בנוסף לכך זכה בעשרה פרסי גראמי, ובהם לשיר השנה 1993 - "A Whole New World", שיר הנושא של "אלאדין". בשנת 1994 קיבל מועמדות לפרס טוני על המחזמר "היפה והחיה".

במחצית השנייה של שנות ה-90 כתב את הפסקול לסרטי דיסני נוספים, ובהם "הגיבן מנוטרדם" ו"הרקולס". שניהם זיכו אותו במועמדות באוסקר, הגם שלא זכה בפרס.

בשנת 2007 כתב את כל השירים והיה המפיק המוזיקלי של הסרט "מכושפת".
בשנת 2012 זכה בפרס טוני לפסקול הטוב ביותר עבור המחזמר "נערי העיתונים".
בשנת 2020 זכה בפרס אמי לשיר המקורי הטוב ביותר בתוכנית אנימציה עבור השיר "Waiting in the Wings" מ"פלונטר: הסדרה", ובכך הצטרף לרשימה של זוכי אוסקר, אמי, גראמי וטוני.

מנקן נשוי משנת 1972 לג'ניס ולהם שתי בנות.

 מעבודותיו 
 בקולנוע 
 "הקו" (1980)
 "חנות קטנה ומטריפה" (1986)
 "בת הים הקטנה" (1989)
 "רוקי 5" (1990) (השיר: "The Measure of A Man")
 "היפה והחיה" (1991)
 "נערי העיתונים" (1992)
 "אלאדין" (1992)
 "לינקולן" (1992) - סרט טלוויזיה
 "שכחו אותי בבית 2" (1992) (השיר: "My Christmas Tree")
 "פוקהונטס" (1995)
 "הגיבן מנוטרדאם" (1996)
 "הרקולס" (1997)
 "בת הים הקטנה 2: השיבה לים" (2000) - יצא ישירות לווידאו
 "מרד החיות" (2004)
 "נואל" (2004) (השיר: "Winter Light")
 "מזמור לחג המולד" (2004) - סרט טלוויזיה
 "לאלף את אבא" (2006)
 "מכושפת" (2007)
 "פלונטר" (2010)
 "מראה מראה: הסיפור האמיתי" (2012)
 "מסיבת נקניקיות" (2016)
 "היפה והחיה" (2017)
 "ראלף שובר את האינטרנט" (2018)
 "הולמס & ווטסון" (2018)
 "המוזיקה של הווארד" (2018)
 "אלאדין" (2019)
 "מכושפת 2" (2022) - יצא ישירות לדיסני+
 "בת הים הקטנה (2023)
 "תחת כישוף" (2024) - יצא ישירות לנטפליקס

 בתיאטרון 
 "יברך אותך אלוהים, אדון רוזווטר" (1979)
 "חנות קטנה ומטריפה" (1982) - אוף-ברודוויי
 "חלום על רחוב מלכותי" (1983)
 "המרוץ לצמרת של דודי קרביץ" (1987)
 "היפה והחיה" (1994)
 "מזמור לחג המולד" (1994)
 "המלך דוד" (1997)
 "הגיבן מנוטר-דאם" (1999) - ברלין
 "חנות קטנה ומטריפה" (2003)
 "בת הים הקטנה" (2007)
 "הנזירות בלוז" (2010) לונדון
 "Newsies" (פרס הטוני, 2012)

 שירים עליהם היה מועמד לפרס האוסקר 
 סרט  שיר  זכייה חנות קטנה ומטריפה "Mean Green Mother from Outer Space"   בת הים הקטנה  "נשק את הנערה"   "בתוך הים"   היפה והחיה  "בל"   "התכבדי"   "היפה והחיה"   אלאדין "ג'יני - לא היה לך חבר כמותי"   "עולם חדש"   פוקהונטס  "צבעי הרוח"   הרקולס  "למרחקים אלך"   מכושפת  "Happy Working Song"   "So Close"   "That's How You Know"   פלונטר  "I See the Light"  

 קישורים חיצוניים 



 אתר על מנקן ויצירתו



 הערות שוליים 

קטגוריה:מלחיני קולנוע יהודים
קטגוריה:מלחיני קולנוע אמריקאים
קטגוריה:מלחינים יהודים אמריקאים
קטגוריה:יהודים זוכי פרס גראמי
קטגוריה:זוכי אוסקר: כותבי השיר המקורי הטוב
קטגוריה:זוכי אוסקר: הפסקול הטוב
קטגוריה:זוכי פרס גלובוס הזהב – השיר המקורי הטוב
קטגוריה:זוכי פרס גלובוס הזהב - הפסקול המקורי הטוב
קטגוריה:זוכי פרס טוני: מוזיקאים
קטגוריה:זוכי אמי בשעות היום: מוזיקה
קטגוריה:אישים שהונצחו בשדרת הכוכבים של הוליווד: קולנוע
קטגוריה:דיסני: אישים
קטגוריה:אגדות דיסני
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:זוכי אמי, גראמי, אוסקר וטוני
קטגוריה:אמריקאים שנולדו ב-1949